ທ່ານນາງ ດຣ. Ng Shui-Meng ພັນລະຍາ ທ່ານສົມບັດ ສົມພອນ ຢ້ຽມຢາມ ສະຫະລັດ
ທ່່ານນາງ ດຣ Shui Meng ກ່າວວ່າ ທ່ານນາງຍັງຈະ ດຳລົງ​ຊີວິດ ຢູ່​ໃນ​​ເມືອງລາວ ອີກ​ຕໍ່​ໄປ​ ຈົນ​ກວ່າ​ຈະ​ໄດ້ ສາມີ​ຂອງທ່ານ​ນາງ​ ກັບ​ຄືນ​ມາ.
ໃນຕອນເຊົ້າວັນອັງຄານແລ້ວນີ້ ທີ 29 ເມສາ ຢູ່ທີ່ ສູນກາງສຶກ ສາ ຍຸດທະສາດແລະນາໆຊາດ ຫລື Center for Strategic and International Studies ທີ່ນະຄອນຫລວງ ວໍຊິງຕັນ ດີ ຊີ ໄດ້ມີການໂຮມຊຸມນຸມຟັງລາຍງານ ກ່ຽວກັບສະພາບການ ທີ່ບໍ່ມີຄວາມຄືບໜ້າ ໃນການຫາຍສາບສູນ ຂອງທ່ານສົມບັດ ສົມພອນ ນັກພັດທະນາສັງຄົມ ອະດີດຫົວໜ້າອົງການ PADETC ໃນ ສປປ ລາວ ທ່ານນາງ Shui Meng ພັນລະຍາ ທ່ານສົມບັດ ສົມພອນ ໄດ້ເດີນທາງມາສະຫະລັດ ເພື່ອລາຍງານ ແລະຊອກຫາ ການຊ່ວຍເຫລືອແກ່ ທ່ານສົມບັດ ສົມພອນ ທີ່ໄດ້ຫາຍ ສາບສູນໄປໃນ ສປປ ລາວ ໃນວັນທີ 15 ທັນວາ ປີ 2012 ຊ້ອງໜ້າບັນດາເຈົ້າໜ້າທີ່ ກະຊວງການຕ່າງປະເທດ ສະຫະລັດ ແຂກຜູ້ມີກຽດ ແລະ ບັນດານັກຂ່າວ ທ່ານນາງ Shui Meng ໄດ້ລາຍງານກ່ຽວກັບ ສະພາບການ ສາມີ ຂອງທ່ານນາງ ວ່າຍັງບໍ່ມີຫຍັງຄືບໜ້າ ແລະກໍບໍ່ຮູ້ວ່າ ທ່ານສົມບັດ ສົມພອນ ນັ້ນຢູ່ໃສ ແລະຍັງມີຊີວິດຢູ່ ຫລືບໍ່ ຍ້ອນສະພາບການທີ່ຍັງ ຄ້າງຄາ ດັ່ງກ່າວນີ້ ທ່ານນາງ Shui Meng ຈຶ່ງບໍ່ໄດ້ລົດລະໃນຄວາມພະຍາຍາມຊອກ ຫາຄຳຕອບ ເພື່ອຢາກໄດ້ສາມີ ກັບຄືນມາ ທ່ານນາງໄດ້ກ່າວຕໍ່ ວີໂອເອ ເຖິງຈຸດປະສົງຂອງການມາ ສະຫະລັດ ວ່າ : ກ່ອນໜ້າ ທ່ານນາງ Shui Meng ໄດ້ເດີນທາງມາເຖິງ ນະຄອນຫລວງ ວໍຊິງຕັນ ດີ ຊີທ່ານນາງ ໄດ້ຢຸດແວ ທີ່ ນະຄອນພອດແລນ ລັດ ອໍຣິກັນ ແລະໄດ້ກ່າວລາຍ ງານກ່ຽວກັບ ທ່ານສົມບັດ ສົມພອນ ໃຫ້ແກ່ບັນດາພີ່ ນ້ອງຊາວລາວ-ອາເມຣິກັນ ແລະຊາວຕ່າງປະເທດ ໄດ້ຟັງຢູ່່ທີ່ນັ້ນ ທ່ານນາງ Shui Meng ໄດ້ໃຊ້ຊີວິດ ກັບ ທ່ານສົມບັດ ສົມພອນຢູ່ໃນ ສປປ ລາວ ເປັນເວ ລາກວ່າ 30 ປີທີ່ຜ່ານມາ ທ່ານນາງ ໄດ້ເລົ່າຊີວິດ ການເປັນຢູ່ສູ່ຟັງຕື່ມອີກວ່່າ : ດຣ Ng Shui Meng ອະດີດ ຜູ້ຕາງໜ້າອົງການກອງທຶນເດັກຫຼື UNICEF ປະ ຈຳປະເທດ Timor ຕາເວັນອອກ ແລະເປັນພັນລະຍາຂອງຜູ້ນຳກຸ່ມສັງຄົມ ພົນ ລະເຮືອນ ທ່ານ ສົມບັດ ສົມພອນ ຜູ້ທີ່ໄດ້ຫາຍສາບສູນໄປຢູ່ໃນ ສປປ ລາວ ດຣ Shui Mengໄດ້ມາຢູ່ເມືອງລາວກັບ ທ່ານສົມບັດ ສົມພອນ ມາແຕ່ປີ 1986 ແລະ ມີປະສົບການອັນຍາວນານ ພົວພັນກັບເລື່ອງການຊ່ວຍເຫລືອ ແລະ ພັດ ທະນາ ທ່ານນາງ ເຄີຍໄດ້ເຮັດວຽກໃຫ້ແກ່ອົງການ UNICEF ຢູ່ໃນລາວ ແລະ ຈີນ ນັບແຕ່ ປີ 1986ເປັນຕົ້ນມາ ຈົນໄດ້ເປັນຜູ້ຕາງໜ້າຢູ່ປະເທດ Timor ຕາເວັນອອກ ຈາກປີ 2004 ຫາ 2008 ກ່ອນມາເຮັດວຽກກັບອົງການທຶນເດັກນ້ອຍ ດຣ Shui Meng ໄດ້ເປັນນັກຄົ້ນຄວ້າ ອະວຸໂສຄົນນຶ່ງ ທີ່ ສະຖາບັນການສຶກສາ ອາຊີອາຄະເນ ໃນປະເທດ ສິງກະໂປ ຈາກ ປີ 1976 ຫາ 1986 ດຣ Shui Meng ຍັງຈະດຳລົງຊີວິດ ຢູ່ໃນເມືອງລາວອີກຕໍ່ໄປ ຈົນກວ່າຈະໄດ້ສາມີຂອງ ທ່ານນາງກັບຄືນມາ